text: Hver 10. arbejdede sort
  21 september 2012 kl. 11.29
  SKAT er igang med en landsdækkende kampagne mod social dumping. I en razzia blev 157 danskere undersøgt - og hver tiende af dem arbejdede sort eller begik social bedrageri.
  Denne uges aktion foregik i hovedstads-området. Men SKAT har bebudet, at lignende aktioner vil følge over hele landet i de kommende måneder.
  
  Syv i fængsel
  Seks udlændinge og en dansker endte i fængsel, da SKAT, politiet og Arbejdstilsynet lavede en aktion mmod social dumping og snyd med udenlandsk arbejdskraft. I alt blev 94 arbejdssteder i hovedstads-området besøgt - heraf 77 byggepladser og 14 transport-virksomheder.
  
  Fuskere
  Skatte-folkene talte med 168 udenlandske statsborgere. Af dem mistænkes flere for sort arbejde. Og i flere tilfælde gør SKAT udlændinge til danske skatteborgere med tilbagevirkende kraft...
  På de mange arbejdspladser blev truffet 157 danske statsborgere. 16 af dem mistænkes for at arbejde sort, for fusk eller for socialt bedrageri, fordi de er på overførselsindkomst, samtidig med at de var på arbejde.
  